KISKŐRÖS VÁROS POLGÁRMESTERE

ELŐTERJESZTÉS

(sürgősséggel a Képviselő-testület 2013. június 19-i ülésére)

TÁRGY: A 2012.ÉVI CCIV. TÖRVÉNY  SZERINTI ADÓSSÁGKONSZOLIDÁCIÓ, AZ ADÓSSÁGÁTVÁLLALÁSHOZ  SZÜKSÉGES HATÁROZAT MEGHOZATALA A KÖTVÉNYEK MÓDOSÍTHATÓSÁGA ÉRDEKÉBEN
A Képviselő Testület 2013. január 23-i ülésén a 17/2013. sz. határozatában döntött arról, hogy Kiskőrös Város Önkormányzata a Magyarország 2013. évi központi költségvetésről szóló 2012. évi CCIV. törvény 72-75.§-ban foglalt feltételekkel az adósságállománya Magyar Állam által történő átvállalását igénybe kívánja venni. Felhatalmazta a polgármestert az adósságátvállalással összefüggésben, hogy a szükséges nyilatkozatokat és intézkedéseket megtegye, a megállapodásokat megkösse.
2013. február 27-én  Kiskőrös Város Önkormányzata megkötötte a  BMÖGF/189-10/2013. sz. Megállapodást a Magyar  Állammal. 

A Magyar Állam a Törvény 73. § (4) bekezdésében meghatározott mérték figyelembe vételével, az Önkormányzat - a Törvény 72. § (1) bekezdésében meghatározott - adósságállományából  356 925 599 forint összegű adósságot és ennek a Törvény 72. § (1) bekezdésében meghatározott járulékai összegét vállalja át.

2013. június 28-áig kell Megállapodást kötni az ÁKK Zrt.-vel és a Hitelintézetekkel a fizetési kötelezettség    átvállalásáról ,  és  egyidejűleg   vissza   kell   utalni  az   adósságállományhoz közvetlenül kapcsolódó  óvadékként elhelyezett betét 40%-t , azaz 120 millió Ft-t. 

A Megállapodás megkötéséhez, a kötvény módosításához a Raiffeisen Bank Zrt  a Központi Elszámolóház és Értéktár (Budapest) Zrt. (KELER) eljárási rendje alapján külön Képviselő testületi határozatra van szükség.
A fentiek alapján javaslom, hogy a Képviselő-testület az ÁKK Zrt.-vel és a Hitelintézetekkel megkötendő Megállapodás érdekében az ajánlott iratmintának megfelelően a határozat-tervezetben foglaltak szerint döntsön.

Kiskőrös, 2013. június 14.

 Domonyi László s.k.

                                                                                                                       Polgármester
HATÁROZAT- TERVEZET
A képviselő-testület …../2013. (…….) sz. határozata

1. A képviselő-testület Magyarország 2013. évi központi költségvetéséről szóló 2012. évi CCIV. törvény (továbbiakban költségvetési törvény) 72 - 75. §-aiban foglaltakra figyelemmel kinyilvánítja, hogy a költségvetési törvényben írt feltételekkel az adósságállománya Magyar Állam által történő átvállalást igénybe kívánja venni.

2. A képviselő-testület kijelenti, hogy az önkormányzat  rendelkezik olyan betéttel vagy egyéb számlaköveteléssel, ami kifejezetten egy adott adósságelemhez kapcsolódik, vagy annak fedezetére, teljesítésének biztosításául szolgál.

3. A képviselő-testület kinyilvánítja, hogy a Polgári Törvénykönyvről szóló 1959. évi IV. törvény 332. §-a szerinti megállapodást kíván kötni a Magyar Állammal és a finanszírozó hitelintézetekkel az önkormányzatot terhelő, az adósságátvállalással érintett adósságállománya átvállalásáról (konszolidáció).

4. A képviselő-testület az adósságátvállalással összefüggésben felhatalmazza Domonyi László Mihály  polgármestert, hogy:
a) megtegye a költségvetési törvény 72 – 75. §-ai szerinti nyilatkozatokat és intézkedéseket;

b) a Központi Elszámolóház és Értéktár (Budapest) Zrt. (KELER) által kialakított/ kialakításra kerülő, az 5000 fő feletti önkormányzatokra irányadó „Eljárási rend” alapján az Önkormányzat által kibocsátott kötvénysorozat(ok) vonatkozásában végrehajtandó részleges törléshez a szükséges nyilatkozatokat megtegye, illetve kapcsolódó dokumentumokat aláírja és megállapodásokat megkösse;

c) a költségvetési törvény 74. § (6) bekezdése szerinti megállapodásokat kösse meg;

d) a kötvénytulajdonos pénzintézettel  az Önkormányzat által kibocsátott kötvénysorozat vonatkozásában végrehajtandó részleges törléshez kapcsolódó megállapodásokat megkösse;

e) részleges törlés esetén a szükséges módosításokat az Információs Összeállításban és az Okiratban megtegye.

5. A képviselő-testület felhatalmazza a kötvénytulajdonos pénzintézetet, azaz a Raiffeisen Bank Zrt.-t, hogy az Önkormányzatra vonatkozó, banktitoknak minősülő adatokat a konszolidáció végrehajtása érdekében a Magyar Államkincstár (MÁK) részére átadja és azokat a MÁK kezelje. 

6. A képviselő-testület hozzájárul ahhoz, hogy az Önkormányzatnak a  Magyar Állam által átvállalt adósságállománya tekintetében a kötvénytulajdonos pénzintézet, azaz a Raiffeisen Bank Zrt. a teljesítést az Önkormányzat helyett a Magyar Államtól elfogadja.

7. A képviselő-testület nyilatkozik arról, hogy Kiskőrös Város Önkormányzata nem áll a helyi önkormányzatok adósságrendezési eljárásáról szóló 1996. évi XXV törvény szerinti adósságrendezési eljárás alatt.

8. A képviselő-testület felkéri a polgármestert, hogy az adósságátvállalással kapcsolatos intézkedéseiről a soron következő ülésén tájékoztassa a testületet.

Felelős: polgármester

Határidő: 

- részleges törléshez kapcsolódó megállapodások aláírására: legkésőbb 2013. június 28.

- a kötvényekhez kapcsolódó dokumentumokban a konszolidációt követően a kötvényekben bekövetkező változások átvezetése: legkésőbb 2013 szeptember 30.

Kiskőrös, 2013.  ………..………

………………………………….

P.H. 

…..……………………………..

polgármester

